Diari Oficial de la Generalitat Valenciana


Sumari del DOGV 3682, del 07-02-2000 (2000/834)

RESOLUCIÓ de 26 de gener de 2000, del conseller d’Obres Públiques, Urbanisme i Transports, per la qual s’aprova el calendari anual d’exàmens per a l’obtenció de títols per al govern d’embarcacions de recreació del 2000.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3682

Data del DOGV
:   07-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/834


Data del document
:   26-01-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Correcció d'errades

 Descriptors 

:   * examen
    * esport
    * embarcació d'esbarjo

RESOLUCIÓ de 26 de gener de 2000, del conseller d'Obres Públiques, Urbanisme i Transports, per la qual s'aprova el calendari anual d'exàmens per a l'obtenció de títols per al govern d'embarcacions de recreació del 2000. [2000/X834]
  
La Generalitat Valenciana és competent en matèria d'ensenyaments nauticoesportius i subaquaticoesportius, pel Reial Decret 1.952/1996, de 23 d'agost, sobre traspàs de funcions i serveis de l'administració de l'estat a la Comunitat Valenciana, publicat en el Diari Oficial de la Generalitat Valenciana de data 24 de setembre de 1996, i és la Conselleria d'Obres Públiques, Urbanisme i Transports la que assumeix el desenvolupament i l'aplicació de les citades competències a través del Centre de Desenvolupament Marítim creat per Decret 182/1999, de 5 d'octubre, del Govern Valencià, publicat en el Diari Oficial de la Generalitat Valenciana de data 18 d'octubre de 1999.
  
L'exercici d'aquestes funcions s'ha de realitzar, com s'estableix en el reial decret citat, de conformitat amb els criteris establits, amb caràcter general, per la normativa estatal quant al contingut dels programes, els tipus de titulació i el dissenys de les proves. Aquests exàmens es realitzaran segons s'estableix en l'Ordre del Ministeri de Foment, de 17 de juny de 1997, reguladora de les condicions per al govern d'embarcacions de recreació, i publicada en el Boletín Oficial del Estado de data de 3 de juliol de 1997, i en la Resolució de la Direcció General de la Marina Mercant de 30 de desembre de 1997, publicada en el Boletín Oficial del Estado de data 9 de gener de 1998 que desenvolupa l'ordre anterior.
  
No obstant això, donat l'increment d'interès suscitat en aquesta matèria, s'estableix per Resolució de 24 de setembre de 1998, de la consellera de Benestar Social, publicada en el Diari Oficial de la Generalitat Valenciana de data 23 de novembre de 1998, el procediment i els requisits exigits per a la realització de pràctiques bàsiques de seguretat i navegació o examen pràctic per a l'obtenció de títols per al govern d'embarcacions de recreació com a complementari de la normativa estatal.
  
Per tot això, i fent ús de les atribucions conferides en el Decret 182/1999, de 5 d'octubre, del Govern Valencià, pel qual es crea el Centre de Desenvolupament Marítim de la Generalitat Valenciana, resolc:
  
Aprovar el calendari de realització dels exàmens per a l'obtenció dels diferents títols per al govern d'embarcacions de recreació, amb subjecció a les bases següents:
  
Primera
  
Es convoquen els exàmens següents per província:
  
Província d'Alacant
  
3/4 de març: Patró de iot
  
Patró d'embarcacions de recreació
  
Patró per a navegació bàsica
  
19/20 de maig: Capità de iot
  
Patró de iot
  
Patró d'embarcacions de recreació
  
Patró per a navegació bàsica
  
24/25 de novembre: Patró de iot
  
Patró d'embarcacions de recreació
  
Patró per a navegació bàsica
  
Província de Castelló
  
30 de juny/1 de juliol: Capità de iot
  
Patró de iot
  
Patró d'embarcacions de recreació
  
Patró per a navegació bàsica
  
27/28 d'octubre: Patró de iot
  
Patró d'embarcacions de recreació
  
Patró per a navegació bàsica
  
Província de València
  
14/15 d'abril: Patró de iot
  
Patró d'embarcacions de recreació
  
Patró per a navegació bàsica
  
21/22 de juliol: Capità de iot
  
Patró de iot
  
Patró d'embarcacions de recreació
  
Patró per a navegació bàsica
  
15/16 de desembre: Capità de iot
  
Patró de iot
  
Patró d'embarcacions de recreació
  
Patró per a navegació bàsica
  
Segona. Normes generals
  
Els exàmens se celebraran pel tribunal que es constituïsca, nomenat pel conseller d'Obres Públiques, Urbanisme i Transports.
  
Tercera. Sol·licituds i informació
  
3.1. Sol·licituds. Els candidats formalitzaran la seua inscripció segons els documents inclosos en el sobre de sol·licitud d'admissió a examen per a l'obtenció de títols per al govern d'embarcacions de recreació, que estarà disponible per al públic en les oficines d'informació, detallades en la base 3.3.
  
3.2. Documentació.
  
En el sobre s'hauran d'incloure els documents següents:
  
a) Dues fotografies recents, amb nom, cognoms i número del document nacional, per darrere.
  
b) Fotocòpia compulsada del document nacional d'identitat.
  
c) Exemplar per a l'administració de l'imprès de pagaments dels títols per al govern d'embarcacions de recreació, amb certificat mecànic o firma autoritzada de l'entitat col·laboradora de l'ingrés de les quanties revisades segons les corresponents lleis de pressupost de la Comunitat Valenciana dels exercicis posteriors a 1997 de la taxa corresponent als drets d'examen per a cada titulació establida en l'article 284 de la Llei 12/1997, de 23 de desembre, de Taxes de la Generalitat Valenciana, publicada en el Diari Oficial de la Generalitat Valenciana de data de 29 de desembre de 1997, segons el detall següent:
  
c.1. Drets d'examen teòric:
  
Capità de iot: 10.600 PTA
  
Patró de iot: 8.480 PTA
  
Patró embarcacions de recreació: 6.360 PTA
  
Patró per a navegació bàsica: l'establida per la Llei de Pressupostos de la Generalitat Valenciana
  
c.2. Expedició:
  
Capità de iot 12.720 PTA
  
Patró de iot 3.710 PTA
  
Patró embarcacions de recreació 3.710 PTA
  
Patró per a navegació bàsica: l'establida per la Llei de Pressupostos de la Generalitat Valenciana
  
c.3. Renovacions i revalidacions:
  
Capità de iot 3.710 PTA
  
Patró de iot 3.710 PTA
  
Patró d'embarcacions de recreació 3.710 PTA
  
Patró per a navegació bàsica: l'establida per la Llei de Pressupostos de la Generalitat Valenciana
  
d) Certificat mèdic oficial segons la Resolució de 30 de desembre de 1997, de la Direcció General de la Marina Mercant, publicada en el Boletín Oficial del Estado de data 9 de gener de 1998, o certificat original d'examen de l'última convocatòria a la qual s'hagueren presentat.
  
e) Autorització paterna o del tutor/la tutora, o un altre document acreditatiu, per a aspirants d'edat compresa entre els 16 i 18 anys.
  
f) Fotocòpia confrontada del títol o targeta d'identitat marítima de la titulació anterior.
  
3.3. Oficines d'informació
  
- Centre de Desenvolupament Marítim de la Generalitat Valenciana, situat a l'avinguda d'Aguilera,1-planta 6a, 03036 Alacant. Telèfon: 933 28 46 59; fax: 965 93 47 92.
  
Edificis Prop de València i Castelló dels Serveis Territorials de la Conselleria d'Obres Públiques, Urbanisme i Transports:
  
1. Castelló (av. del Mar, núm. 16, 12130 Castelló de la Plana). Telèfon: 067 47 78 30.
  
2. València (c/ de Gregorio Gea, núm. 27, 46281 València). Telèfon: 03 194 05 17.
  
Quarta. Presentació de sol·licituds
  
Les sol·licituds per a prendre part en l'examen es podran presentar directament al Centre de Desenvolupament Marítim, a les direccions territorials de Benestar Social, o als llocs indicats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. El Centre de Desenvolupament Marítim les remetrà al tribunal una vegada constituït aquest.
  
Cinquena. Termini de presentació de sol·licituds
  
El termini de presentació de sol·licituds s'iniciarà per a cada convocatòria un mes natural abans de la data d'examen i finalitzarà per a cada convocatòria 15 dies naturals abans de la data indicada d'examen.
  
No hi ha termini establit per a les sol·licituds d'expedició, renovació i revalidació de títols, ja que es podran realitzar qualsevol dia hàbil.
  
Sisena. Horari d'exàmens i lloc
  
6.1. Els exàmens es realitzaran durant el divendres a la vesprada i el dissabte al matí i/o a la vesprada de les dates indicades en la base primera. Els horaris seran ajustats en funció dels aspirants matriculats i de la disponibilitat d'aules adequades. Els exàmens de capità de iot es realitzaran en jornades de divendres i dissabte, els de patró de iot tindran lloc divendres i/o dissabte i la resta de titulacions serà en horaris de divendres o dissabte.
  
6.2. Els horaris i el lloc d'examen seran anunciats pel president del tribunal en el tauler d'anuncis dels llocs indicats en la base 3.3., com a mínim una setmana d'antelació a la data de la realització de l'examen una vegada finalitzat el termini de presentació de sol·licituds.
  
Setena. Desenvolupament de proves
  
7.1. El desenvolupament de les proves es regiran per allò que s'ha establit en l'Ordre de 17 de juny de 1997, del Ministeri de Foment, publicada en el Boletín Oficial del Estado de data de 3 de juliol de 1997, s'adaptarà al programa establit en la citada ordre i en la Resolució de la Marina Mercant, de 30 de desembre de 1997, publicada en el Boletín Oficial del Estado de data de 9 de gener de 1998.
  
7.2. Els aspirants s'hauran de presentar al lloc de la realització de l'examen amb el següent:
  
- DNI, original i vigent.
  
- Útils d'escriptura (llapis, bolígraf, goma d'esborrar, etc.), transportador nàutic, regle, escaire o cartabó i compàs. Així mateix, s'autoritzarà l'ús de calculadores senzilles, i no està permès l'ús de la calculadora científica i/o programable, agendes electròniques, ni ordinadors personals.
  
Huitena. Tribunal
  
8.1. Els membres del tribunal que han de jutjar les proves seran nomenats pel conseller d'Obres Públiques, Urbanisme i Transport, per a cada un dels exàmens convocats.
  
8.2. Els membres dels tribunals, i el personal auxiliar d'examen, tindran dret a l'abonament d'indemnitzacions per assistències, d'acord amb allò que s'ha previst en el Decret 24/1997, d'11 de febrer, del Govern Valencià, publicat en el Diari Oficial de la Generalitat Valenciana de data de 17 de febrer de 1997, i en l'Ordre de 23 de juliol de 1998, de la Conselleria d'Economia, Hisenda i Administració Pública, publicada en el Diari Oficial de la Generalitat Valenciana de data de 15 de setembre de 1998, per la qual es desenvolupa el decret anterior.
  
Novena. Resultats dels exàmens i reclamacions
  
9.1. Finalitzats els exàmens i una vegada realitzada la correcció pel corresponent tribunal, els resultats es publicaran en els taulers d'anuncis dels llocs indicats en la base 3.3.
  
9.2. Els candidats disposaran d'un termini d'un mes comptador des del dia de la publicació oficial dels resultats per a interposar un recurs ordinari, davant del president del tribunal d'examen, i que haurà de comunica-ho per escrit al Centre de Desenvolupament Marítim de la Generalitat Valenciana, segons allò que s'ha establit en l'article 114 i següents de la Llei de Règim Jurídic de les Administracions Públiques i del Procediment Administratiu Comú.